હોંગકોંગની ચી ચીઓંગ ગોલ્ડ ડિલર્સ કંપનીના રોનાલ્ડ લીઉંગ કહે છે, સોનાનો ભાવ ઊંચો છે પરંતુ 1300 ડૉલરની આસપાસ ભાવ સ્થિર થાય તો પ્રીમિયમ તો વધશે તે સાથે સાથે માગમાં પણ વધારો થવાનો અંદાજ છે. ભારતમાં અત્યારે સોનાની માગ સાવ ઠપ છે. હવે કમૂરતાનો સમય છે. ફેબ્રુઆરી અને માર્ચમાં લગ્નો છે એટલે માગમાં થોડો વધારો થઇ શકે છે. જોકે, ઊંચા ભાવને લીધે હાલ પૂરતી માગ પર પણ અસર થવાની શક્યતા છે. ભારતમાં સોનાની આયાત 2017માં 67 ટકા વધીને 855 ટન રહી હોવાનું જીએફએમએસના તાજા અહેવાલમાં જણાવાયું છે. નવા વર્ષે પણ આયાત સારી થશે.